AIŠKINAMASIS RAŠTAS

Dėl pakeistų Molėtų krašto muziejaus nuostatų patvirtinimo

1. **Parengto tarybos sprendimo projekto tikslai ir uždaviniai**

Molėtų krašto muziejus (toliau – Muziejus) 2019 m. rugsėjo 10 d. raštu Nr. R1-50 kreipėsi į Kultūros ir švietimo skyrių, prašydamas teikti Molėtų rajono savivaldybės tarybai sprendimo projektą dėl Muziejaus nuostatų 13.8. papunkčio pakeitimo. Kadangi , komunikuojant su bažnyčios atstovais, kunigaikščių Giedraičių giminės atstovais, istorikais, Jezzy Giedroyco fondu, buvo nuspręsta plėsti Muziejaus veiklą, numatant į veiklos lauką įtraukti žymiausias didikų Giedraičių asmenybes: Palaimintąjį Mykolą Giedraitį, Jezzy Giedroycą bei kitus, taip pat ir šių dienų Giedraičių palikuonis iš viso pasaulio. Numatoma Muziejaus padalinyje Videniškiuose organizuoti tarptautinį dialogo centrą, kuriame renginiai skleistų Giedraičių, kaip kultūros ambasadorių pasaulyje, idėjas.

Tikslas – pakeisti Muziejaus padalinio Videniškių vienuolyno muziejaus pavadinimą į Kunigaikščių Giedraičių muziejų.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis, Lietuvos Respublikos biudžetinių įstaigų įstatymo 4 straipsnio 3 dalies 1 punktas, 6 straipsnio 5 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Muziejaus padalinys plės veiklą, skleis informaciją apie kunigaikščių Giedraičių giminę.

Neigiamų pasekmių priėmus sprendimą nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos Muziejaus nuostatų įregistravimui.

**6. Vykdytojai, įvykdymo terminai**

Muziejaus direktorė Viktorija Kazlienė.